cyanic-selkie/wikianc huggingface dataset:
Костур
'Рскавица
'Рскавицата е неподвижно и нефлексибилно сврзно ткиво присутно во многу делови од телата на луѓето и животните вклучувајќи ги споевите меѓу коските, градниот кош, увото, носот, лакотот, коленото, глуждот, бронхиите и интервертебралните дискови. Не е толку цвртсто и силно како коската, но е поцврсто и помалку флексибилно од мускулот. 'Рскавицата е составена од специјализирани клетки наречени хондроцити кои произведуваат големи количини на вонклеточна матрица составена од тип II колаген ( освен влакнестата 'Рскавица која содржи тип I колаген) влакна, меѓуклеточна матрица богата со протеогликани и еластин влакна. Има три типа на 'рскавица: хијалинска, еластична и влакнеста 'рскавица кои се разликуваат во однос на количеството на овие три главни компоненти. За разлика од другите сврзни ткива 'рскавицата не содржи крвни садови. Хондроцитите се снабдуваат по пат на дифузија, со испумпување создадено со помош на компресија на мрежастата 'рскавица или со флексија на еластичната 'рскавица. Затоа, за разлика од другите сврзни ткива, 'рскавицата расте и заздравува побавно.
NGC 6895
NGC 6895 — астеризам во соѕвездието Лебед, заведен во Новиот општ каталог на длабоконебесни тела.
Лав Николаевич Толстој
Животопис
Толстој е роден во Јасна Полјана, на дворјанскиот имот од родителите кои потекнувале од благороднички семејства. Тој ја носел титулата гроф и живеел мирен, богат и спокоен живот. Речиси целиот живот го поминал на имотот во Јасна Полјана, освен четири години поминати на школување во Москва, а потоа извесен период поминал во Казањ, каде студирал на Филолошкиот, а потоа на Правниот факултет, кој не го завршил. Тој зборувал многу јазици – англиски, француски, германски, италијански; ги знаел и: грчкиот, латинскиот, украинскиот и татарскиот; а ги изучувал и: турскиот, холандскиот и бугарскиот. Кога се вратил во Јасна Полјана, тој ја започнал својата писателска дејност. Активно учествувал во Кримската војна, каде бил награден за пројавената храброст во битките. Толстој го посетил Париз, ја прошетал Швајцарија, но се разочарал од Западот и се повлекол засегаш на својот имот во Јасна Полјана. Се оженил со ќерката на еден московски доктор, која му родила 13 деца.
Кожа
Кожа — меката надворешна обвивка на животните, особено ‘рбетниците. Други животински обвивки како тие на школките и обвивката на егзоскелетот на членконогите се обвивки од различно потекло, хемиски состав и структура. Кај цицачите, кожата е составена од неколку слоеви на ектодермално ткиво и претставува заштитен орган кој ги штити внатрешните органи, коските и мускулите. Влекачите, водоземците и птиците имаат поразлична кожа од таа на цицачите.
Градба на кожа
Интегументарниот систем е составен од кожата и поткожниот слој што содржи градби кои се поинакви од оние во кожата. Кожата е изградена од два главни слоја: епидермис и дермис.
Потни жлезди
Потни жлезди (лат. glandulae sudoriferae), се клопчести цевчести структури сместени во дермисот и поткожно ткиво. Секоја жлезда има изливен канал што се отвора на површината на кожата со пора. Потните жлезди учествуваат во регулирањето на телесната температура преку испарувањето на потта од површината на телото. Потта е составена од вода и мало количество на минерални соли и органски материи. Потни жлезди има по целото тело кај човекот. На некои делови тие се погусто распоредени, како на главата, пазувите и стапалата. Секретот содржи клеточен материјал кој е разградуван од бактерии, при што се испушта одреден карактеристичен мирис. Потните жлезди се инервирани од автономниот нервен систем, според што нивната секреција може да биде и нервно регулирана. Има неколку видови жлезди, освен потните, што се поврзани со кожата, а се преобразени потни жлезди. Такви се церуменозни жлезди што се наоѓаат во ушниот канал што создаваат ушен восок или церумен, циларни жлезди на рабовите на очните капаци и млечни жлезди.
Што ја дава бојата на кожата?
Понекогаш има абнормално зголемување на количеството на меланин, обично за одредени делови на или под површината на телото. На пример, дифузно расфрланите дамки со пигментација може да се одлика на некои ендокрини болести.
Хроничните труења можат да ја изменат бојата на кожата во сива или кафеава. Необичната бронзена боја се јавува при Адисонова болест (оштетена функција на надбубрежните жлезди). Многу други болести предизвикуваат промена на бојата на кожата.
Алопеција (ќелавост)
Алопецијата, или ќелавоста, може да биде предизвикана од низа фактори. Најопштиот вид е наречен машка ќелавост, која зависи од наследните фактори и возраста, е поврзана со машки полови хормони. Алопецијата може да е резултат и на некои други заболувања, како што се неконтролиран дијабетес, тироидни болести или неисхранетост, при што контролата на лекувањето на болеста ќе резултира со повторно растење на косата.
Скопско радлер
Скопско радлер — македонско пиво, претставено во 2012 година од страна на Пивара Скопје како бренд екстензија на скопско. Скопско радлер е мешавина на најквалитетното пиво кај нас и сок од лимон кој ја гаси жедта и делува неверојатно освежувачки. Создаден е за активни млади луѓе кои се во потрага по совршено освежување.
Алан Тејт
Кариера
Првично играјќи како централен одбранбен играч, Тејт успешно се прилагоди и на новата улога како деснен бек, уште од моментот кога беше искористен на тој пост. Тој понатаму ја покажа својата сестраност со играње на неколку натпревари во центарот на халфовата линија во текот на периодот на криза на клубот со повредени играчи во сезоната 2005-06, во која тој бил именуван иза играч на клубот во годината. Тејт беше во тимот на Свонзи кој го освои Фудбал Лига Трофи финалето против екипата на Карлајл Јунајтед на 2 април 2006 година. По последниот свиреж, тој и Ли Трандл биле фотографирани како го држеле велшкото знаме со зборовите "Fuck off Cardiff", кој им бил предаден на нив од страна на навивачите на Свонзи. Двајцата фудбалери тврделе дека биле свесни за пораката напишана на знамето. На 24 јуни 2006 година, двајцата играчи биле казнети со неземање на плати за една недела и предупредени за нивното однесување во иднина од страна на Фудбалската асоцијација на Велс.
Ирит Динур
Животопис
Ирит Динур докторирала во 2002 година на училиштето за компјутерски науки на Универзитетот во Тел Авив, советувана од Шмуел Сафра; нејзината теза била насловена „За цврстината на приближувањето на минималната покривка на темето и најблискиот вектор во решетка“. Се приклучила на Институтот Вајцман, по посетата на Институтот за напредни студии во Принстон, Њу Џерси, НЕЦ и на Универзитетот во Калифорнија, Беркли.
Шер
Соло кариера и пропусти: 1976-1981
Подоцна во 1979 г. во соработка со Casablanka Rekords  издаде уште сингл киј ќе се најде меѓу првите десет "Take me Home". Истоимениот албум беше закитен со злато. За наредниот албум Шер се појави на насловната слика за албумот виртуозно гола врзана со синџири, сакајќи да потикне конртроверзност во групите за права на жените и да ги побие гледањата на жената само како “секс робот”. Од овоj албум произлезе големиот хит "Hell on Whiils" чија мелодија дебитираше во филмот ”Roler Boogi”. Во 1980 г. Шер ја издаде својата последна песна со диско ритам "Bad Love" за филмот “Foxes”. Подоцна истата година Шер го формира рок бендот “Black Rose” со нејзиниот тогашен партнер, гитаристот Les Durek и заедно го издаваат истоимениот албум ”Black Rose”. И покрај неговата промоција во шоуто The Tonight Show Starring Johnny Carson, албумот беше со многу ниска пробажба и бендот банкротира следната година. Во 1981 г. Шер го издаде својот прв хит кој влезе меѓу првите пет во Велика Британија насловен како "Dead Ringer for Love", во дует со Meat Loaf за неговиот албум “Dead Ringer”. Во 1982 г. Шер го издаде “I Paralyze” кој го промовираше во "American Bandstand" и "The Tonight Show", но продќажбата беше разочарувачка.
Глумечки успех и комерцијални хитови: 1990-1992
Во 1990 г. Шер се појави во филмот “Mermaids” со Боб Хоскинс, Виона Ридер и Кристина Ричи. Овој филм доби многу позитивни критики од филмските критичари.Шер издаде уште две песни "Baby I'm Yours" и "The Shoop Shoop Song (It's in His Kiss)" (кој се пласира многу ниско, дури на дури на 33-то место на листата “Billboard hot 100” во САД). Меѓутоа овој сингл стана мегахит на многу други места ширум светот и се искачи на првото место во Велика Британија, на третото во Франција и Германија и на петтото во Австралија. Песната стана најголем хит и се продаде во 6 милиони копии ширум светот. Во 1991 г. Шер го продолжи својот договор со “Geffen recording” и го издаде албумот “Love Hurts”. Овој албум остави голем впечаток во Европа како и во останатиот дел од светот, а во Велика Британија се најде на првото место и таму остана шест последователни недели. Овој албум привлече помало внимание во САД за разлика од Европа. На европската насловна страна на овој албум Шер лежи на бела постела и носи црвена перика. Во ова европско издание исто така е вклучен и светскиот хит "The Shoop Shoop Song (It's in His Kiss)",како и хитот "Love and Understanding" кој се искачи на 10-то место во Велика Британија, а во САД се најде меѓу првите десет. Продаден во повеќе од 10 милиони копии ширум светот, овој албум стана нејзиниот стана нејзин најдобро продаден албум во нејзината кариера. Во Германија Шер ја доби наградата “ECHO” за најуспешна пејачка на годината. Таа ја започна својата турнеја за овој албум во 1992 г., а во истиот период таа сними и две емисии за фитнес “Cherfitness: A New Attitude” и “Cherfitness: A Body Confidence”. Европската компилација која ги содржи нејзините најголеми хитови од периодот (1965-1992) постигна огромен успех искачувајќи се повторна на првото место во Велика Британија каде ќе се задржи три последователни недели, а исто така се пласира и меѓу првите десет во уште седум други земји. Оваа компилација која ги содржи и неодамна оздадените хитови "Oh No Not My Baby", "Many Rivers to Cross" и "Whenever You're Near" беше достапна за САД само како увоз и се продаде во 4.9 милиони копии.
Комерцијални успеси и падови, контрoверзност и смртта на Сони Боно (1992-1997)
Во јануари 1998 г., додека Шер престојуваше во Европа нејзината ќерка Чесити ја извести својата мајка за смртта на Сони Боно кој загина во скијачка несреќа на 62 години. Во тој момент Шер беше премажена и имаше уште две деца. Но сепак иако беа поминати 23 години од нивниот развод тие останаа пријатели, па затоа Шер се појави на погребот на Сони за да му оддаде почит. Пред камерите од целиот свет таа одржа говор за Сони со зборовите "Сони е личност која никогаш нема да ја заборавам". Таа му оддаде почит и во емисијата “Sonny and Me: Cher Remembers” каде што му ги упати зборовите:"Сони е човек што никогаш нема да го преболам". Во 1998 г. Сони и Шер добија ѕвезда на Холивудската патека на славните, каде Шер се појави во придружба на Мери Боно, која ја прими наградата во име на нејзиниот покоен маж.
Сеп Ванмарке
Кариера
Ванмарке е роден во Кортрејк.
2013
Во 2013 година, Ванмарке бил насочен на класиците, но го повредил неговото колено при пад на Тирено-Адријатико, што ја забавило неговата форма за првите важни еднодневни трки во сезоната. Сепак, учествувал на Трката околу Фландрија, завршувајќи 3 минути зад Фабијан Канчелара. Една недела подоцна, завршил втор на Париз-Рубе зад истиот човек. Избегал со Стејн Ванденберг по делницата со калдрма 6, но подоцна им се приклучиле на Канчелара и Здењек Штибар. На делницата со калдрма Карфур де л’Арбр, Штибар и Ванденберг паднале откако се судриле со гледачите. Ванмарке изгубил во спринтот со Канчелара одржан на велодромот, што му паднало емотивно многу тешко, бидејќи бил многу близу за победа.
2015–2016
Во последната сезона со во 2016 година, Ванмарке завршил на подиум на Трката околу Фландрија и четврти на Париз-Рубе. Исто така, бил осми на Е3 Харелбеке и завршил втор на Гент-Вевелгем. Негов најдобар резултат во сезоната била победата на четвртата етапа и целата трка Стер ЗЛМ Тур.
Карин Ердман
Таа е универзитетски предавач на Математичкиот институт на Оксфордскиот универзитет, каде што имала 21 студенти докторанти и 29 наследници. Има објавено над 75 трудови и нејзината работа е цитирана повеќе од 500 пати.
Турска Република Северен Кипар
Политички систем
Претседателот се избира за мандат од пет години. Моментален претседател е Мустафа Акинџи, кој стапил на функцијата на 30 април 2015 г. Собранието има капацитет од 50 пратенички места избрани на непосредни избори.
Лудјек Кубеш
Работна биографија
Во периодот од 1971 до 1973 година работел како главен проектант за архитектура и урбанизам во „Студиопроект“ во Скопје, а до 1984 година како самостоен проектант во ГП „29. ноември“ во Скопје.
Концепт на работа
Во периодот во којшто твори и работи во Чехословачка, скоро сите новопроектирани градови се под влијание на парадигмите на зонирање на CIAM (Meѓународен конгрес на модерната архитектура), со слободностоечки објекти втопени во зеленило, со особен акцент на ефикасен сообраќаен систем. Евидентно е буквалното применување на основните поставки на на „функционалниот град“ за зонирање на главните градски зони, обезбедување ефикасна циркулација преку модерен транспортен систем, обезбедување на отворен простор покрај функционалните зони и дозволување на соодветна субурбанизација. Во концепирање на одредени делови од градот применет е и моделот на „линеарен град“, кој предвидува строга поделба на зоните во линеарни појаси. Видливо е влијанието од поставките на модерната и во урбанистичкото планирање на Кубеш.
Мерсија
Кон крајот на 9-тиот век, по инвазијата на Викинзите и нивната Голема незнабожечка армија, Данелав присвоил голем дел од поранешната мерсиска територија.
Рана историја
За историјата на Мерсија на почетокот од англосаксонската ера се знае помалку отколку за Нортамбрија, Кент или Весекс. Мерсија подоцна од другите кралства воспоставиле делотворна политичка структура и го усвоила христијанството. Археолошките наоди покажуваат дека Англите веќе во 6 век ги населиле местата северно од реката Темза. Името „Мерсија“ латинизирана верзија од староанглискиот збор за „граничен народ“, а било така наречено затоа што кралството се наоѓала долж границата помеѓу Велшаните и англосаксонските напаѓачи. Има и алтернативна верзија: дека тие биле долж границата на Нортамбрија и жителите по долината на реката Трент.
Lactifluus corrugis
Lactifluus corrugis (поранешен Lactarius corrugis ), попознат како млечка со брановидна шапка, е јадлив вид на габи од фамилијата Гулапка. За прв пат бил опишан од американскиот миколог Чарлс Хортон Пек во 1880 година.
Опис
Заедно со Lactifluus volemus, L. corrugis се смета за изборна печурка за јадење. Латекс от од двата вида се обојува кафено.
Јегор Бабурин
Јегор Константинович Бабурин (Егор Константинович Бабурин; Чернигов, 9 август 1993 година) е руски професионален фудбалски голман, кој игра за ФК Ростов.
Популарна култура
Изобилува со КИЧ (германски Kitsch)– нисковредно творештво со уметнички претензии и цел да биде достапно на што поширок круг луѓе.
Lactarius pinguis
Поврзано
Список на видови Млечки (печурки)
Горуша
На северозапад Горуша преминува во Грамошта. На север е долината на реката Бистрица со Нестрамско и селото Нестрам. На североисток е областа Костенарија со селата Вичишча, Ланга и Скумско. На југоисток се наоѓа општината Горуша. На југ е планината Василица. На запад е долината на реката Сарандопор во Епир со селата Борботско и Котелци.
Ден Долдер
Во 2001 година, градот Ден Долдер имал 2884 жители. Изградената област на градот била 0.8 км2, и содржела 1156 живеалишта.
Роџер Пенроуз
Физиката и свесноста
Филип Тетло, иако и самиот е поддржувач на гледиштата на Пенропуз, признава дека Пенроузовите идеи за човековиот мисловен процес во моментот се поддржани од малцинството во научните кругови, наведувајќи ги критиките на Мински и Сејфиевиот опис на Пенроуз како „еден од изброените на рака научници“ кои веруваат дека природата на свесноста наведува кон вклучесност на квантните процеси.
Верски гледишта
За време на едно интервју со радио BBC 4 на 25 септември 2010 година, Пенроуз изјавил, „Јас не сум верник. Не верувам во ниедна од воспоставените верувања.“ Тој себеси се смета за агностик. Во филмот од 1991 година Кратка историја на времето, тој исто така изјавил, „Јас мислам дека би рекол дека универзумот си има цел, не е тука само по некоја случајност… некои луѓе, по мое мислење, гледиштето е дека универзумот е тука и си работи како некој вид на сметач, и по некоја случајност ние во натрешноста на оваа творба. Но не мислам дека тое е гледиште кое е плодоносно или од помош за разбирањето на универзумот, верувам дека има некое подлабоко разбирање за сите овие работи.“
NGC 6898
Телото било предмет и на други истражувања, па освен како NGC 6898 се споменува и како MCG -2-52-2, IRAS 20183-1231.
Портланд (Орегон)
Портланд (англиски: Portland) — град од регионално значење за северозападниот дел на САД и најголемиот и најнаселен град во американската сојузна држава Орегон. Во Орегон, тоа е суб-регионално седиште на округот Мултомах, најголемиот округ во Орегон по население. Градот е, исто така, внатрешен пристаништен град во регионот на долината Виламет на северозападниот дел на Тихиот Океан, на сливот на реките Виламет и Колумбија во северозападен Орегон. Почнувајќи од 2020 година, Портланд имаше население од 652.503, што го прави 25-ти најнаселен град во Соединетите Држави, шести најнаселен на западниот брег и втор најнаселен во северозападниот дел на Тихиот Океан, по Сиетл. Приближно 2,5 милиони луѓе живеат во градското статистичко подрачје на Портланд (МСА), што го прави 25-то најнаселено подрачје во Соединетите Држави. Неговата комбинирана статистичка област (ЦСА) е рангирана на 19-то место со население од околу 3,2 милиони луѓе. Приближно 47% од населението на Орегон живее во градското подрачје на Портланд.
Основање
Портланд развил репутација на почетокот на својата историја како пристаништен град со цврсти острици и песок. Некои историчари го опишале раното основање на градот како „потомок на Нова Англија; дом на крајот на земјата за прогонетиот мрест на источната етаблирана елита“. Во 1889 година, весникот Орегон го нарекол Портланд „нај валкан град во северните држави“, поради нехигиенските канализации и олуци, и на крајот на 20 век, се сметал за еден од најопасните пристанишни градови во светот. Во градот имало голем број салони, бордели, коцкарници и пансиони кои биле населени со рудари по Златната треска во Калифорнија, како и мноштво морнари кои минувале низ пристаништето. До почетокот на 20 век, градот ја изгубил својата репутација на „трезен пограничен град“ и стекнал репутација дека е насилен и опасен.
20 век
Помеѓу 1900 и 1930 година, населението на градот тројно се зголемило од речиси 100.000 на 301.815. За време на Втората светска војна, таму бил сместен „собирен центар“ од кој до 3.676 луѓе со јапонско потекло биле испратени во логори за интернација во внатрешноста на земјата.
Иван принцот и сивиот волк
Приказната на В. Жуковски
Во неговата приказна Жуковски вклучил ликови од други бајки:
Lactarius longipilus
Lactarius longipilus е член на родот Млечки (печурки) со големи млечни шапки од редот Гулапка. Пронајден во провинцијата Чианг Маи (северен Тајланд), бил опишан како нов за науката во 2010 година. Печурките се пронајдени на надморска височина од 1300 м расте во шума во која доминираат Castanopsis spp., Lithocarpus sp. и Pinus kesiya.
Брзина (книжевност)
Заплет
Дијалогот е елементот кој ги „оживува“ приказната и ликовите, „дејството“ создава движење, а „нарацијата“ ѝ дава длабочина и суштина на приказната. Пишување приказна/ расказ значи заплетување на сите овие елементи заедно. Кога ова ќе се направи како што треба, се добива убава композиција. Брзината е можеби најчестиот елемент за кој треба да се обрне внимание за тоа кога треба и кога не треба да заплете дијалогот, нарацијата и дејството. Забрзувањето на дејството често инволвира дијалог како најдоминантен елемент за забрзување. Кога има потреба од успорување на самата приказна, дијалогот се избегнува.
IC 582
Откривање
Објектот е откриен на 5 ноември 1885 година од страна на Гијом Бигурдан.
Други поделби
Проучување на IC 582 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката.
Литературна бесмисленост
Теорија
Реченицата „Безбојните зелени идеи спијат бесно“ е творба на Ноам Чомски како пример за бесмислица. Секој поединечен збор има значење, и é граматички подреден, но резултатот сепак е бесмислен. Инспирацијата за овој обид на создавање зборовна бесмислица дошла од идејата за спротивставеност и релевантни или нематеријални одлики, кои сигурно би направиле една фраза бесмислена.
Што не припаѓа на овој жанр
Бесмисленост не е исто со фантастиката, иако понекогаш постојат сличности помеѓу нив. Иако бесмисленоста ги користи чудните суштесва, случувања во други светови, магија и животните кои зборуваат од фантазијата, овие натприродни појави не се бесмислени сè додека нивното постоење е поддржано со очигледна логика. Разликата лежи во постојаната и обединета природа на фантазијата. Според неговите правила, се има смисла во светот на фантазијата;во светот на бесмисленостите не постои таков постојан систем, иако ова можеби посочува на постоењето на еден загадочен систем кој е надвор од нашиот дофат. Природата на магијата во склоп на еден замислен свет може да ни послужи како пример за оваа разлика. Фантастичните светови ја користат магијата за логично да го објаснат невозможното. Магијата е ретка во светот на бесмисленоста, но кога ќе се појави, таа е бесмислен вид на магија која само ја зголемува мистеријата, и не решава ништо. Ова се случова во „Приказни од Ротабага од Карл Сандбург, на пример кога Џејсон Сквиф, поседува златен магичен предмет кој му ги претвора капата, ракавиците и чевлите во пуканки бидејќи, според правилата на магијата „Ако ја имаш буквата Ф во името тогаш мораш да имаш капа од пуканки, ракавици од пуканки и чевли од пуканки“.
Деј Офф Бенд
Во текот на двете изминати децении науморна работа, оваа музичка група остави голем белег во градскиот живот.
Трновградска тврдина
Тврдината Царевец или Трновградската тврдина се наоѓа во градот Велико Трново, Бугарија. Тврдината била седиште во времето на Втората Бугарска држава. Првото населување и постоење покрај оваа тврдина датира уште во 4200 п.н.е. Во 5 век, на тоа место се наоѓал византискиот град Зикидева, кој бил разрушен при инвазијата на Словените во 7 век. Во наредните векови, оваа место сè повеќе заживувало. Во 12 век, Трново станал престолонина на Бугарија. Така, на ова место биле изградени царскиот дворец и Патријаршијата. Комплексот бил заштитен од ѕид со должина блиску 2 километри и ширина до 2,6 метри. Тврдината имала три порти. Главниот влез, како и останатите два влеза биле реставрирани во 19 век односно XX век. Во внатрешноста на дворецот постоела црквата Света Петка, во која биле откриени три сакрофази, каде биле погребени некои бугарски цареви. Моштите на царевите биле на тие места сè до паѓањето на Трново под Османлиска власт. Така, по доаѓањето на Османлиите, дворецот бил разрушен.
Пауло Коелјо
Животопис
Во 1986 година, Коелјо го изодел патот до Сантјаго долг повеќе од 500 милји во северозападна Шпанија, што всушност претставувало пресвртница во неговиот живот. За време на тој пат Коелјо доживеал духовно будење, кое автобиографски го опишал во делото Поклонението. Во едно интервју од 1986 година Коелјо изјавил „''Бев многу среќен со занимањата кои ги работев. Имав работа, личност која ја сакав, заработував пари, но сепак мојот сон не беше исполнет. Мојот сон беше и сè уште е да бидам писател''“. Коелјо ја напуштил профитабилната кариерата како текстописец и започнал да работи како писател.
NGC 6899
Објектот бил предмет и на други истражувања, па освен како NGC 6899 се споменува и како ESO 234-22, FAIR 896, IRAS 20207-5035.
Едуроам
Технологија
Едуроам сервисот користи IEEE 802.1X за автентикациски метод и хиерархиски систем од RADIUS опслужувачи. Хиерархијата се состои од RADIUS опслужувачи на инстутициите членки, национални RADIUS опслужувачи под раководство на националните роаминг оператори и регионалните RADIUS опслужувачи на највисоко ниво за поединечни региони од светот. Кога корисникот A од институцијата B во земјата C со доменска кратенка од две букви xy ја посети институцијата P во земјата Q, мобилниот уред на A's ги предава своите податоци за автентикација на RADIUS опслужувачот на институцијата P. Тој опслужувач открива дека не е одговорен за Институција_B.xy областа и го проследува барањето за пристап до националниот RADIUS опслужувач на земјата Q. Ако C и Q се различни земји, тогаш барањето се проследува до регионалниот опслужувач на највисоко ниво, па до националниот RADIUS опслужувач на земјата C. Овој опслужувач има комплетна список на сите едуроам институции во таа земја и ги проследува барањето со податоците за автентикација до институцијата домаќин B каде се верифицираат. Потврдата на барањето патува назад низ хиерархијата за да се дозволи пристапот на мрежата на посетената институција P.
Управување
TERENA има воспоставено лесна глобална структура за управување. Поради препознавањето на големата разноликост во организацијата и финансирањето на истражување и образованието (вмрежување) во многу земји и региони, правилата наметнати на работењето на едуроам се ограничени на технички и административни барања потребни за да се обезбеди сигурна и непрекината работа на едуроам ширум светот. Уште повеќе, операторите на едуроам имаат водечка улога во создавањето и одржувањето на правилата за управување со едуроам на глобално ниво.
Европа
Пет членки кои не се дел од GN3 проектот исто така се приклучија на Европската едуроам конфедерација како волонтери, а со тоа го овозможија управувањето во Андора (Universitat d'Andorra), Ерменија (ASNET-AM), Азербејџан (AzScienceNet), Казахстан (KazRENA) и Киргистан (KRENA).
Северна Америка
Едуроам исто така е поставен во Канада (CANARIE) и во Соединетите Држави (Internet2, раководен од AnyRoam LLC).
Британска Колумбија
Трговијата со крзно и колонијалното време
Британците, за време на колонијалниот период, се ширеле низ целиот свет барајќи територии и градејќи ја Британската Империја. Територијата денес позната како Британска Колумбија била додадена во империјата во 19 век. Првобитно основана под покровителство на компанијата Хадсон Беј, биле основани колонии (островот Ванкувер, копното), кои потоа под називот Британска Колумбија биле соединети со Конфедерација во 1871 година, како дел од Канада.
Во текот на 1770-тите години, мали сипаници убиле најмалку 30% од популацијата на првите нации на северозападниот дел на Тихиот Океан. Оваа смртоносна епидемија била првата од цела серија други. Епидемијата на ситни сипаници во 1862 убила 50% од домородното население. Пристигнувањето на Европејците започнало околу средината на 18 век, кога трговците со крзно навлегле во областа. Иако се смета дека Сер Френсис Дрејк го истражил брегот на Британска Колумбија во 1579 година, првото документирано патување во 1774 годинатоа било на Хуан Перез. Хуан Франциско де ла Бодега и Квадра го истражувал брегот во 1775 година. Истражувањата на Џејмс Кук во 1770 и Џорџ Ванкувер во 1792 година воспоставиле британска надлежност над крајбрежната зона северно и западно од реката Колумбија. Во 1793, сер Александар Мекензи бил првиот Европеец кој патувал низ копното на Северна Америка до Тихиот Океан. Неговата експедиција теоретски го воспоставила британскиот суверенитет во внатрешноста, и ред други крзнени компании го истражувале лавиринтот од реките и планинските венци помеѓу прериите и Тихиот Океан. Мекензи и другите истражувачи, особено Џон Финли, Сајмон Фрејзер, Самуел Блек и Дејвид Томпсон попрво биле заинтересирани за проширувањето на трговијата со крзно, отколку за политичкиот фактор. Во 1794 година, преку низа договори познати како Нуткански конвенции, Шпанија ги признала своите претензии за ексклузивитет врз Тихиот Океан. Ова го отворило патот за формални барања и колонизирање од страна на други овластувања, вклучувајќи ја Велика Британија, но поради Наполеоновите војни немало многу големо британско дејство околу побарувањата во регионот, сè до подоцна.
Време, води (филм)
Време, води e македонски игран филм по сценарио на Јован Стрезовски, а во режија на Бранко Гапо. Монтажер бил Олга Донкиќ, а музиката ја компонирал Ристо Аврамовски.
Хидростатика
Притисок во течности за време на мирување
Поради фундаменталната природа на течности, течноста не може да остане во мирување во присуство на стресот. Сепак, течноста може да изврши притисок нормално било контактирање површина. Ако една точка во течностa се смета за едена екстремно мала коцка, тогаш следува од принципите на рамнотежа дека притисокот на секоја страна од оваа единица на течноста мора да бидат еднакви. Ако ова не е случај, течноста ќе се движи во насока на добиената сила. Така, под притисок на течност во мирување е изотропно; на пример, таа дејствува со еднаква големина во сите правци. Оваа одлика овозможува течности за пренос на сила по должина на цевки; на пример, на силата што се применува за течности во цевка се пренесува, преку течност, на другиот крај на цевката. Овој принцип за првпат беше формулиран, во малку проширена форма, по Блез Паскал, а сега се нарекува Паскалов закон.
Хидростатски притисок
ρ(z′)above
Хидростатичка сила на потопени површини
pc
Лили Ден
Јулија Александровна фон Ден (9 август 1888 - 8 октомври 1963 година), позната како Лили Ден, или Лили фон Ден, била сопруга на руски поморски офицер и пријател на царицата Александра.
Брак и пријателство со царицата
Царицата била кума на синот на Ден, Александар Леониде, кој е роден на 9 август 1908 година и го носел прекарот „Тити“. Александра останала вознемирена што нејзиниот кум имал лутеранско крштевање и седум години подоцна инсистирала на тоа дека детето мора да се крсти во Руската православна црква. Нејзиното барање било исполнето.
Прва светска војна и револуција
Ден во својата книга напишала дека за Револуцијата ги обвинува еврејските револуционери.
Прогонство
Нејзиниот син Александар починал во 1974 година во Каракас, Венецуела. Нејзината ќерка Катарина исто така починала во Каракас, во 1987 година, а нејзината ќерка Марија починала во февруари 2007 година во Лакрос, Висконсин, САД. Сите тие оставиле свои деца и внуци.
Млечка со реси
Поврзано
Список на видови Млечки (печурки)
IC 585
IC 585 — галаксија во соѕвездието Кит, заведена во Новиот општ каталог на длабоконебесни тела.
Податоци од набљудување
Според морфолошката класификација на галаксиите, IC 585 е од видот Sc. Видливиот сјај со голо око изнесува 13,7 mag, а оној во рамките на интервалот од минималната до максималната честота 14,4 mag, додека површинскиот сјај изнесува 12,7 m/лм2. IC 585 има привидни димензии од 0,9' х 0,6'.
Други поделби
Проучување на IC 585 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 5389.
NGC 6902A/1
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 24 м 27,9 с, а неговата деклинација, односно висината на лакот на тој агол, -43° 39' 11"". Положбениот агол на објектот е во износ од 153°.
Адам Ламберт
Адам Мичел Ламберт (Adam Mitchel Lambert) (роден на 29 јануари 1982) е американски пејач, текстописец и глумец од Сан Диего, Калифорнија. Во мај 2009 година, тој завршил како финалист на осмата сезона на American Idol.
Црква „Св. Никола“ - Ношпал
Свети Никола — главна селска црква во селото Ношпал. Црквата е сместена во крајниот јужен дел од селото.
Архитектура
Во дворот на црквата се сместени помошен објект, базен за верски обреди и селските гробишта.
Даниел Морено
Животопис
На крајот, во 2006 ја постигнал и неговата прва победа на етапа на Класика де Алкобендас и уште една на Волта ао Алентежо. Тој ги заокружил неговите триумфи со три подиума на Алентежо, Алкобендас и Вуелта а Бургос.
Потоа поминал две сезони (2008-2009) работејќи како помагач на Алехандро Валверде и потоа преминал во Омега Парма Лото на една година.
Во октомври 2015 година, објавиле дека Морено потпишал со нив двегодишен договор од 2016 година.
Клима
Клима или поднебје — повеќегодишен режим на времето над некое место или на делови на Земјината површина. До нејзиното определување се доаѓа врз основа на долгогодишни набљудувања и проучувања на метеоролошките елементи и појави.
Океанска клима
Основна одлика на оваа клима е големото влијание што го имаат западните ветрови врз областите кај кои се јавува.
Одбраната и пропаста на Бодрог во седум бурни годишни времиња
„Одбраната и пропаста на Бодрог во седум бурни годишни времиња“ (српски: Одбрана и пропаст Бодрога у седам бурних годишњих доба) — роман на српскиот писател Мирослав Јосиќ Вишњиќ од 1990 година. Авторот ја пишувал книгата подолго време: започнал да ја пишува во родното место Стапар, во јуни 1976 година, а ја завршил во Белград, во јуни 1989 година. Инаку, книгата е посветена на повеќе лица: на писателите Јаков Игњатовиќ и Милош Црњански, на предците Никола, Ѓорѓе, Павле, Георгије, Лазар, васа и Јован, на децата Јелена, Мирослав и Павле, како и на „стрпливите и верни читатели“.
Осврт кон делото
Во романот постојат неколку наратори: напрвин, тоа е рамковниот наратор, т.е. оној кој во прологот и во епилогот ја слуша приказната на својто дедо и во неколку кратки реченици тоа им го соопштува на читателите; Потоа следи приказната на дедо му, која ги заменува кратките воведни забелешки на рамковниот наратор; меѓутоа, и вториот наратор е само медиум-наратор, кој само ја пренесува приказната на вистинскиот наратор, кој истовремено е еден од главните ликови во романот, иако не е активен учесник во настаните, туку има функција на активен сведок. Притоа, авторот ги поврзува трите приказни на тројцата наратори служејќи се со привидно реалистични средства, меѓутоа тоа го прави само низ одредени наговестувања со што отстапува од реалистичната мотивација во текстот. Имено, авторот ги обликува трите приказни служејќи се со исти јазични средства и со истиот вид субјективен исказ. На тој начин, поединечните разлики во говорот на тројцата наратори стануваат целосно неважни, зашто со изедначувањето на нивните искази авторот сака да ја истакне улогата на нараторот како апсолутна свест на приказната. Всушност, на тој начин, гласот на нараторите се изедначува со гласот на авторот. Основната функција на текстот е самото раскажување, раскажувањето како доживување на светот, а апсолутизацијата на приказната не е ништо друго туку апсолутизација на јазикот, стилот и субјективниот исказ. Меѓутоа, во својата визија на светот авторот вклучува и дел од колективното памтење и од колективното искуство на еден народ. Така, својата лирска визија на народната буна во Војводина во 19 век авторот ја гради врз единството на индивидуалното искуство и субјективните искази од една страна, колективното искуство од друга страна, но и историското искуство од трета страна.
По тебе (албум)
По тебе е албум на македонскиот пејач Тоше Проески. Албумот е издаден на македонски и српски јазик.
Демографија на Бугарија
Бугарија има висок Индекс на човековиот развој од 0,794, кој се рангира на 56-тото место во светот во 2016 година и ја држи 38-тата позиција во ранг-списокот на Њусвик за најдобрите светски земји за живеење.
Етнички групи
Следнава табела го прикажува етничкиот состав на сите провинции во Бугарија според пописот од 2011 година:
Возрасна структура
На пописот од 2011 година, најголемата возрасна група биле Ромите од 0-9 години или 21% од нив, истата возрасна група изнесувала 10% од Турците и 7% од Бугарите. Експертите проценуваат дека Ромите во некои провинции сочинуваат 40% на возраст меѓу 0 и 9 години. . Меѓу оние кои не одговориле на прашањето се лица на возраст од 60 години. Средната возраст е околу 40 години од 2011 година.
ФК Борец (Велес)
Навивачка поддршка
Навивачката група „Гемиџии“ го следи клубот.
837 п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Јеншепинг
Население
Јеншепинг денес е град со средна големина за шведските услови. Градот има околу 89.000 жители (податок од 2010 г.), а градското подрачје, т.е. истоимената општина има околу 128.000 жители (податок од 2012 г.). Последните децении бројот на населението во градот полека, но сигурно се зголемува.
IC 586
Користена литература
Parts I-V. Moscow: Moscow State University, 1962-74. (9,679)
Моника Клап
Живот и работа
Клап е родена во Мексико Сити. Дипломирала на УНАМ во 1974 година. Клап потоа докторирала на Универзитетот Хајделберг во 1979 година и од тогаш е член на УНАМ.
Премиер лига на Англија
Три по ред за Манчестер Јунајтед
Следната сезона Јунајтед бил пресилен за сите екипи во лигата забележувајќи биланс од 28 победи, 7 нерешени и само 3 порази, со што поставиле рекорд со 91 бод за најмноу освоени бодови во Премиер лигата откако лигата била намалена на 20 клубови и со само еден помалку во однос на нивното достигнување во сезоната 1993-1994 кога во првенството со 22 екипи тие освоиле 92 бода. На второто место одново завршил Арсенал, а третото место го освоила екипата на Лидс Јунајтед за која ова бил најдобриот пласман од основањето на Премиер лигата.
Натпреварување
Со измените направени од УЕФА пред почетокот од сезоната 2017-2018, првите четири екипи во Премиер лигата обезбедуваат директно пласман во групната фаза од Лигата на шампионите. Измената се состои во тоа што сега петте најсилни лиги во Европа не играат квалификации, па така сите четири екипи директно се пласираат во групната фаза, наместо трите кои оделе претходно со плус една екипа која играла во плејоф фазата од квалификациите. Петтопласираната екипа директно се квалификува во УЕФА Лига Европа, додека шестиот и седмиот играат квалификации, во зависност од победникот во двата домашни купа. Ако само едниот тим победник во еден од куповите се квалифукувал според неговата позиција на крајот од сезоната, тогаш само шестиот тим игра квалификации, а ако и двата победника во куповите се квалификувале според нивната позиција, тогаш и шестиот и седмиот играат квалификации. Други места можат да се обезбедат преку ферплејот. Доколку Премиер лигата е една од трите најдобро рангирани лиги според ферплејот во Европа, клубот којшто одиграл најфер сезона во Премиер лигата, а не обезбедил место во Европа претходно, се квалификува директно во првата квалификациска рунда од Лигата на Европа.
Учество во лигата по сезони
Подолу на списокот се прикажани англиските клубови (и двата велшки, Кардиф Сити и Свонси Сити) според бројот на учества во англиската врвна лига (во италик се наведени клубовите што веќе не постојат, додека со задебелени букви се посочени клубовите што се натпреваруваат во Премиер лигата во сезоната 2020-2021):
Список на државни водачи во 570 година
Ова е список на државни водачи во 70 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Диљара Идрисова
Диљара Идрисова (руски: Диляра Марсовна Идрисова, родена на 1 февруари 1989 година, во Уфа) е руски оперски сопран и рециталист, специјализирана за сопран и мецосопран материјали на XVIII и XIX век. Студирала кај Милјауша Муртазина и Галина Писаренко.
Ираклиева династија
Ираклиевата династија е семејството кое владеело со Византиското Царство. Со империјата владеела во периодот од 610 година со назначувањето на Ираклиј I за цар а завршило во 711 по крајот на владеењето на Јустинијан II.
Список на цариградски патријарси
Епископи Византиски (до 330 година)
На 11 мај 330 година во Цариград бил осветен од Римскиот цар Константин на местот на веќе постоечкиот град, Византион, со што станал главен град на Источното Римско Царство (познато како Византија).
999–1453
На 26 мај, 1453 година е падот на Цариград, со што се означува крајот на Византија. Вселенскиот патријарх станал потчинет во Отоманското Царство.
Крв
Морфолошки одлики
Јадрата на гранулоцитите обично се сегментирани што дава впечаток како да се работи за присуство на повеќе јадра во клетката. Токму поради оваа полиморфност на јадрото леукоцитите од гранулоцитната група се нарекуваат полиморфоникулаерни леукоцити.Во групата на гранулоцитите спаѓаат и лимфоцити и моноцити.
Број на леукоцити и леукоцитарна формула
Лимфоцити — 25-35%
Бројот на одделните видови леукоцити може да биде зголемен или намален со што се менува и нивниот процентен однос во леукоцитарната формула. Доколку се зголеми бројот на неутрофилните леукоцити зборуваме за наутрофилација; ако е покачен бројот на еозинофилни и базофилни леукоцити се работи за еозинофилија и базофилија, а кога е покачен бројот на лимфоцитите и моноцитите зборуваме за лимфоцитоза и моноцитоза. При намалување на бројот на одделни видови леукоцити се работи за состојби наречени: неутропенија, еозинопенија, лимфопенија и монопенија. Зголемување или намалување на бројот на одделните видови на леукоцити при одредени заболувања претставува важен функционален показател за реактивноста на организмот. Познато е дека при акутните воспалителни процеси во организмот (ангина, оневмонија, воспаление на слепото црево итн.) се зголемува бројот на леукоцити поради зголемениот број на неутрофилните леукоцити. При алергиски заболувања (астма, црвени паразити итн.), се покачува бројот на еозинофилните леукоцити итн.
Својства на леукоцитите
Леукоцитите имаат редица многу важни физиолошки својства како што се: амебовидно движење, дијапедеза, хемотаксија и фагоцитоза.
Својства на тромбоцитите
Амебовидното движење и фагоцитозата се едни од физиолошките својства на тромбоцитите покрај овие својства тромбоцитите покажуваат и други својства како што се: фрагилност, атхезивност, агрегација и вискозна метаморфоза. Спомнатите својства на тромбоцитите ја определуваат и нивната улога во процентите на сопирање на крварењето од повредениот крвен сад.
Хемоглобин
Во феталниот период и првата година од животот во периферната циркулација се среќава феталниот (HbF) хемоглобин. По раѓањето неговата концентрација во крвта изнесува 60-80%, а на адултниот (хемоглобин на возрасните) HbA, 20-40%. Адултниот хемоглобин од типот HbA₂, се среќаваат во многу мали количини 2-3%. До крај на првата година од животот феталниот хемоглобин веќе не се создава и наполно е заменет со адултниот хемоглобин.
Еден грам хемоглобин може да врзе 1,34ml О₂, што значи, дека 100 ml крв кај мажи може да транспортира 20 ml О₂, a кај женте 18 ml O₂.
Вени
Вените се потенки крвни садови што ја враќаат крвта во срцето. Во вените крвта се движи потпомогната од стегањето и отпуштањето на мускулите. Сите венски садови (со исклучок на белодробните вени) од ткивата до срцето носат крв богата со јаглерод диоксид — редуцирана крв. Кај животните кои имаат затворен крвоток, помеѓу артериите и вените се сретнуваат и крвни капилари. Крвните капилари се изградени од еден ред епителни клетки низ чии ѕидови се врши размена на хранливите материи и гасовите — јаглерод диоксид и кислород.
Осмотски и опкотски притисок на крвта
Тој е правопропорционален со концентрацијата на овие материи во растворот.Осмотскиот притисок се дефинира како притисокот што го создава водата кога минува нис полупропусливата мембрана од разреден во концентриран раствор.
Осмотскиот притисок на крвта е приближно еднаков со осмотскиот притисок на крвната плазма и серумот.
Физиолошките раствори користат во вид на инфузија во случаи кога се потребно по најкус пат и на најрационален налин на се надомести точноста во организмот. Се користат и во случаи кога се работи со изолирани клетки, органи или ткива. Физиолошките раствори треба да обезбедат средина во која изолираните клетки, органи и ткива ќе можат да функционираат подолго време.
Крвна плазма
Крвната плзма претставува течен дел од крвта во кој се суспендирани оформените елемнти на крвта (еритроцити, леукоцити и тромбоцити). На крвната плазма отпаѓаат 55% вкупниот волумен на крвта. Вкупната количина на крвта во крвната олазма може да се пресмета по следнава формула:
Состав на крвната плазма
Бикарбонантните и сулфурните јони земаат како учество како пуфери во одржувањето на елктрохемиската реакција на крвта.
Калиумовиот јон за правилното функционирање, пред се, на нервните и мускулните клетки во организмот. По количинска застапеност тој е главен јон на внатреклеточната течност за разлика од натриумот кој во многу поголеми количини е застапен во вонклеточната течност.
Белковини
На второ место по застапеност доаѓаат глобулините. На оваа белковинска честота отпаѓаат 40-45% или 30 g/l (3 g%). Глобулините не се еднородна група. Со помош на електрофороза, издвоени се неколку фракции: α1 ,α2, β1,β2 и γ- глобулинска фракција. Молекулската маса им варира во мошне широки граници од 70 000-1 300 000.
Плазмените белковини бројни и разновидни услуги во организмот. Тие се одговорни за одржување на колоидно-осмотскиот притисок; за одржување на електрохемиската реакција на крвта (пуфери); вршат транспортна улога; заземаат учество во метаболизмот на белковините; важни се за коагулација на крвта; одговорни се за одржување на суспензиската стабилност на еритроцитите и имаат важна улога во одбраната на организмот.
Коагулација на крвта
Крвта во крвните садови е течна. Надвор од крвните садови таа се засирува за време од 3-4 минути При тоа крвта минува од течна состојба во полуцврста-пивтиеста маса. Засирокот е изграден од фина фибринска мрежа во која се наоѓаат оформените елементи на крвта. Се разбира, дека овие одлики на крвниот коагулум можат да се забележат единствено со помош на микроскоп. По извесно време настанува ретракција на фрибринската мрежа во која и понатаму остануваат крвните клетки, а се истиснува жолтеникава течност- серум. По 12-24 часа фибринската мрежа се лизира-растопува, со што цврстината на крвнуот коагулум исчезнува.
Врз основа на современите сознанија,процесот на коагулацијата на крвта претставува сложена,верижна, физичко хемиска (ферментативна) реакција.
При постоење на дефицитот на некој или некои од коагулационите фактори процесот на коагулацијата на крвта е нарушена. Недостиг на еден од факторите VIII, IX и XI (антихемофилен фактор А,В и C) е причина да се јави хемофилија од типот А, В или C.
Одредување на крвните групи
За одредување на крвните групи неопходни се тест серумите А (анти-В) и B (анти-А). Тест серумот А (анти B) добиен е од крв што и припаѓа на крвната група А. Овај сеум содржи β англутинини. Ако настане аглутутација на испитуваните еритроцити со овај тест серум,тоа е сигурен знак дека во еритроцитите е присутен В–аглутиногенот. Тест серумот В (анти–А) добиен е од луѓе со крвна група В. Во серумот од оваа крвна група присутен е α-аглутининот. Тој дава аглутација доколку во еритроцитите е присутен А-агутуногенот. Имајќиги овие факти предвид може лесно да се определи припадноста на крвта на една од четирите групи од А В О системот.
Оаза (департман)
Историја
Оаза е еден од изворните 83 департмани воведени со Француската револуција на 4 март 1790 г. Создадена е земајќи делови од покраините Ил де Франс и Пикардија.
Збратимени места
Едно од селата во поречието е Овер на Оаза, познато како свратилиште на разни импресионистички уметници. Овде Винсент ван Гог ги провел последните 70 дена од животот и тука е закопан, заедно со брат му Тео.